<classify> Akizungumza baada ya mchezo huo kocha huyo alisema kuwa timu yake ilikuwa na uwezo wa kufunga magoli mengi zaidi ya hayo lakini wachezaji wake hawajajiamini bado katika kufunga.Hivyo alisema kuwa kutokana na hali hiyo jambo kubwa analolipigania ni kuhakikisha wachezaji wake hao wanafunga magoli mengi katika kila mechi.Timu ilikuwa na uwezo wa kufunga magoli mengi ila wachezaji hawajawa na uhakika wa kufunga magoli na hicho ndio kitu ninachokipigania kwa sasa, alisema.Aidha, alisema pamoja na timu yake kushinda mechi mbili mfululizo hawezi kukisifia sana kikosi hicho kwa sababu timu anazocheza nazo zipo kiwango cha chini kisoka.Hivyo alisema kuwa kikubwa anachoangalia hivi sasa ni kuangalia hamu ya kufunga magoli ambayo anataka yawe mengi zaidi. Alisema timu yake inahitaji mechi ngumu ili kuona kiwango halisi cha kila mchezaji wake.Yanga imeshinda mechi mbili mfululizo, dhidi ya Taifa Jangombe na Polisi zote ilishinda mabao 4-0 na kutinga robo fainali za michuano hiyo, imebakiwa na mechi moja dhidi ya Shaba itakayocheza leo saa mbili usiku.  <topic>: michezo 